แรงซื้อกลับหนุน SET ปิดพุ่ง 10 จุด รับ “ศบศ.” เล็งคลอดมาตรการกระตุ้นเศรษฐกิจต.ค.นี้
แรงซื้อกลับหนุน SET ปิดพุ่ง 10 จุด รับ "ศบศ." เล็งคลอดมาตรการกระตุ้นเศรษฐกิจต.ค.นี้ โดยดัชนีปิดตลาดวันนี้ ที่ระดับ 1,315.88 จุด บวก 10.31 จุด หรือ 0.79% มูลค่าการซื้อขาย 4.37 หมื่นล้านบาท
2 ก.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,315.88 จุด บวก 10.31 จุด หรือ 0.79% มูลค่าการซื้อขาย 4.37 หมื่นล้านบาท
10 หุ้นดันดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยในช่วงบ่ายนี้มีแรงซื้อกลับเข้ามาหลังจากช่วงเช้าตลาดออกอาการป้อแป้ วอลุ่มน้อยมากประมาณ 1 หมื่นกว่าล้านบาท เนื่องจากยังรอดูรายชื่อรมว.คลังคนใหม่ หลังจากนายปรีดี ดาวฉาย ลาออกจากตำแหน่ง
โดยแรงซื้อกลับเข้ามาหลังจากที่คณะกรรมการศูนย์บริหารสถานการณ์เศรษฐกิจจากผลกระทบการระบาดของโรคติดเชื้อไวรัสโคโรนา 2019 (ศบศ.) แถลงมาตรการกระตุ้นเศรษฐกิจใหม่ที่เป็นโครงการคล้ายมาตรการ”ชิม ช้อป ใช้” โดยจะได้สิทธิรับเงิน 3,000 บาทต่อคน ซึ่งคาดว่าจะเริ่มในเดือน ต.ค.นี้ และการเพิ่มสิทธิประโยชน์ในโครงการ “เราเที่ยวด้วยกัน” ตลอดจนมีมาตรการส่งเสริมการจ้างงาน รวมทั้งยังรอมาตรการกระตุ้นเศรษฐกิจอื่น ๆ เข้ามาเพิ่มเติมด้วย
นอกจากนี้ดัชนีดาวน์โจนส์ฟิวเจอร์สก็ปรับตัวขึ้น จากคาดว่าสัปดาห์หน้าสภาคองเกรส จะพิจารณามาตรการเยียวยาเพื่อกระตุ้นเศรษฐกิจเพิ่มอีก 1 ล้านล้านเหรียญสหรัฐฯ ซึ่งแนวโน้มน่าจะผ่านไปได้
ส่วนแนวโน้มวันพรุ่งนี้ ให้แนวต้านที่ 1,320 จุด แนวรับที่ 1,305 จุด มองว่าหากขึ้นไปอาจมีแรงขาย ถ้าปรับลงก็น่าจะยังมีแรงซื้อเก็งกำไรเข้ามา
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCC    มูลค่าการซื้อขาย  2,640.99 ล้านบาท  ปิดที่ 369.00 บาท  เพิ่มขึ้น 12.00 บาท
MINT   มูลค่าการซื้อขาย  1,465.68 ล้านบาท  ปิดที่  22.50 บาท  เพิ่มขึ้น  0.70 บาท
CPALL  มูลค่าการซื้อขาย  1,389.87 ล้านบาท  ปิดที่  64.00 บาท  เพิ่มขึ้น  1.00 บาท
BAM    มูลค่าการซื้อขาย  1,315.68 ล้านบาท  ปิดที่  22.20 บาท   ลดลง  0.30 บาท
KBANK  มูลค่าการซื้อขาย  1,164.90 ล้านบาท  ปิดที่  83.50 บาท  เพิ่มขึ้น  0.75 บาท
 
ตลาดหุ้นเอเชีย
